ב-1 באוקטובר 2017, בילזריין נכח בטבח בסטריפ של לאס וגאס ותיעד את עצמו פעמים רבות באותו ערב. את קטעי הווידאו שהקליט פרסם בחשבון האינסטגרם שלו. בחלק מהסרטונים הוא מתועד מחפש שוטרים כדי לבקש מהם נשק. במדיה התנהל ויכוח ער סביב ההתנהלות שלו באותו ערב. היו ששיבחו אותו על הפגנת אומץ לב כאשר חיפש נשק כדי להשיב אש. אחרים ביקרו אותו על כך שברח מהזירה ובמקום לסייע בחר להקליט את האירוע. בפרט דקוטה מאייר, נחת אמריקאי שעוטר במדליית הכבוד, אשר הצהיר כי מעשיו היו "מגעילים".